**George Krieger Kittle** (s. 9. lokakuuta 1993, Madison, Wisconsin) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kittle edustaa San Francisco 49ersia, joka varasi Kittlen 5. kierroksella varaustilaisuuden 146. pelaajana vuoden 2017 varaustilaisuudessa.

Ura
---

Kittle pelasi collegeuransa Iowan yliopistossa vuosina 2013–2016. Kahtena ensimmäisenä vuotenaan Kittlen rooli joukkueessa oli melko pieni. Vuonna 2013 hän pelasi kolmessa ottelussa ottaen vastaan viisi syöttöä ja 108 jaardia. Myös toisella kaudellaan Kittle pelasi kolme ottelua, joissa vastaanotti vain yhden syötön, jonka pituus oli 25 jaardia. Vuonna 2015 Kittlen rooli kasvoi ja hän pelasi kymmenssä ottelussa. Hän vastaanotti 290 jaardia ja 20 syöttöä. Kittle teki myös näistä kuusi touchdownia. Vuonna 2016 Kittle pelasi yhdeksän ottelua, joissa vastaanotti yhteensä 22 syöttöä, 314 syöttöjaardia ja teki neljä touchdownia.

San Francisco 49ers varasi Kittlen vuoden 2017 varaustilaisuuden 146. pelaajana viidennellä kierroksella. 49ers teki Kittlen kanssa neljän vuoden tulokassopimuksen, jonka arvo oli 2,7 miljoonaa dollaria. Kittle pelasi ensimmäisellä kaudellaan 15 runkosarjan ottelua. Hän vastaanotti näissä 515 jaardia ja 43 syöttöä. Hän teki myös kaksi touchdownia. Vuonna 2018 Kittle pelasi kaikki 16 runkosarjan ottelua vastaanottaen 88 syöttöä ja 1 377 jaardia. Kittle rikkoi tuolla määrällä yhden kauden sisemmän laitahyökkääjän vastaanotettujen jaardien ennätyksen. Hän teki myös viisi touchdownia. Hänet valittiin kauden päätteeksi Pro Bowl -otteluun. Vuonna 2019 Kittle pelasi 14 runkosarjan ottelua, sillä hän joutui jättämään kaksi ottelua väliin polvivamman takia. Kittle vastaanotti runkosarjassa 1 053 jaardia ja 85 syöttöä. Hän teki viisi touchdownia. 49ers pääsi pudotuspeleihin, jossa Kittle pelasi kaikissa kolmessa ottelussa. Hän vastanaotti näissä otteluissa 71 jaardia. Kittle valittiin toistamiseen Pro Bowliin ja ensimmäistä kertaa ensimmäiseen tähdistöjoukkueeseen.

Lähteet
-------

1. 1 2  George Kittle San Francisco 49ers. Viitattu 9.2.2020. (englanniksi)
2. ↑  George Kittle 2013 Game Log Sports Reference. Viitattu 9.2.2020. (englanniksi)
3. ↑  George Kittle 2014 Game Log Sports Reference. Viitattu 9.2.2020. (englanniksi)
4. ↑  George Kittle 2015 Game Log Sports Reference. Viitattu 9.2.2020. (englanniksi)
5. ↑  George Kittle 2016 Game Log Sports Reference. Viitattu 9.2.2020. (englanniksi)
6. ↑  2017 NFL Draft Pro Football Reference. Viitattu 9.2.2020. (englanniksi)
7. ↑  George Kittle Spotrac. Viitattu 9.2.2020. (englanniksi)
8. ↑  George Kittle 2017 Game Log Sports Reference. Viitattu 9.2.2020. (englanniksi)
9. ↑  Jennifer Lee Chan: 49ers' George Kittle breaks NFL season record for receiving yards by tight end  30. joulukuuta 2018. NBC. Viitattu 9.2.2020. (englanniksi)
10. ↑  George Kittle 2018 Game Log Sports Reference. Viitattu 9.2.2020. (englanniksi)
11. ↑  Kyle Madson: Report: George Kittle knee injury not serious  1. marraskuuta 2019. Ninerswire. Viitattu 9.2.2020. (englanniksi)
12. ↑  George Kittle 2019 Game Log Sports Reference. Viitattu 9.2.2020. (englanniksi)
13. ↑  2019 AP NFL All-Pro team rosters and voting  3. tammikuuta 2020. AP. Viitattu 9.2.2020. (englanniksi)